Kosztolányi Dezső Gimnázium

A Kosztolányi Dezső Gimnázium Budapest I. kerületében az Attila út 135. szám alatt található oktatási intézmény. Elhelyezkedése Az iskola egyik legfőbb előnye a közlekedési szempontból való nagyszerű elhelyezkedése. A Déli pályaudvar közvetlen közelében és a Széll Kálmán tér mellett helyezkedik el. Ebből kifolyólag nem csak a fővárosban élő diákok számára érhető el nagyon könnyen, hanem az agglomerációban élők számára is. Mindemellett mégis környezetközeli, hiszen éppen az iskolával szemben található a Vérmező, amely ideális helyszín az ebben az iskolában tanuló diákoknak az iskola utáni kikapcsolódásra, rövid pihenésre, és jó idő esetén a testnevelés órákat is előszeretettel tartják a tanárok itt. Története A mai iskolaépület régi, tégla homlokzatú szárnya 1893-94-ben épült. Első neve Attila utcai elemi iskola volt. 1919-ben már Attila utcai háztartási leány- és ipari irányú fiú iskola, hamarosan pedig községi polgári fiúiskola néven működik 1920-tól. Helyszűke miatt először 3, az 1923/24-es tanévtől 4, 1925-től pedig már 5 osztályát a Városmajori iskolába helyezték át egészen az 1935/36-os tanévig, mivel itt az épületben mindössze 7 osztálytermet tudtak kialakítani. Ezt követően viszont csak összesen 7 osztály működött benne, így már minden osztály kényelmesen elfért az épületben. 1942-től, a háborús helyzet miatt, az Árpádházi Boldog Margit Női Felső Kereskedelmi iskolát helyezték ideiglenesen az épületbe. Az ostrom után, 1945. áprilistól ismét községi nép- és polgári fiúiskola. Nem sokkal később, az iskolák államosítása után, 1948-tól általános iskolaként szerepelt. Az épület bővítésére 1953-ban került sor. Ekkor épült a modern szárny, aminek a helyén eredetileg egy 1893-ban emelt bérház állt. Később egyébként ebből a szomszédos épületből is iskola lett: 1907-10 között a Notre Dame de Sion leányintézet, 1910-30 között pedig a Baár-Madas Református Felsőbb Leányiskola, később leánygimnázium működött a falai között. Az itt álló épület az ostrom alatt pusztult el (helyén azután 8 éven át, az ötvenes években történt bővítésig, üres telek volt). A Kosztolányi Gimnázium Budán elsőként, 1991-ben vezette be a nyolcosztályos gimnáziumi oktatási rendszert, annak érdekében, hogy a diákoknak a serdülőkor közepén ne kelljen iskolát váltaniuk, ezzel fenntartva az addig kialakult kapcsolatokat, mind a tanulótársakkal, mind a tanárokkal. Az iskola jelenlegi nevét annak köszönhetően kapta Kosztolányi Dezsőről, hogy ő is az első kerületben élt, a Logodi utcában, amely az iskola épülete mögött található. Az iskola előző neve és jogelőd intézménye volt például: Attila Utcai Általános Iskola, Krisztinavárosi Általános Iskola, Kosztolányi Dezső Általános Iskola és Gimnázium. Az iskola története több mint 100 évre nyúlik vissza. Oktatás Nyolcosztályos gimnáziumként 10 éves kortól 18 éves korig tanulnak itt a diákok, azaz 5. osztálytól 12. osztályig. Az újonnan (2015 szeptember) indított 4 évfolyamos gimnázium a 8. után érkezőket is lefedi. Az iskola tanulói létszáma nagyjából 550, a tanári létszáma pedig 40 fő körüli. Az iskolában idegen nyelvként lehet tanulni angolul, spanyolul, olaszul, franciául és németül is. Jegyzetek Kapcsolódó információ "A Kosztolányi Dezső Gimnázium. Tűzkeresztség". urbface.com. Hozzáférés: 2019. november 9..: CS1 karbantartás: elavult archiválási szolgáltatás (link)